બિલ્ડીંગમાં કેટલીક જગ્યાએ પોપડા (પ્લાસ્ટર) ખરવા માંડ્યા હતા,જેને લઇને બાંધકામ જર્જરીત પણ થઇ ગયું હતું.આ બાબતને ધ્યાને લઇ બિલ્ડીંગની કાર્યક્ષમતા ઉપયોગિતા જાણવા માટે સુરતની એસવીએનઆઇટી મારફત ચકાસણી કરાવવામાં આવી હતી.એસવીએનઆઇટી દ્વારા બિલ્ડીંગની ટેક્નીકલ ચકાસણી કરાયા બાદ ઉક્ત જુનાથાણા વિસ્તારમાં બનેલ સરકારી આવાસોની મજબૂતાઇ કાર્યક્ષમતાનો રીપોર્ટ આપવામાં આવ્યો હતો.આ રીપોર્ટમાં બિલ્ડીંગ જર્જરીત થઇ ગયું હોવાની જણાવી તાત્કાલીક ખાલી કરાવવા જણાવાયું હતું.